



Z A P I S N I K
s  15. sjednice Vijeća Mjesnog odbora HRELIĆ,
održane dana 5.7.2022.
u objektu mjesne samouprave Ul. Svetog Mateja 93,
s početkom u 19,00 sati



NAZOČNI ČLANOVI VIJEĆA:
Miljenka Plazonić Bogdan, Zrinka Kunić, Danijela Krpan, Marina Havidić, Marinko Orešković


Predsjedava:  Miljenka Plazonić Bogdan, predsjednica Vijeća.

Zapisnik vodi: Miljenka Plazonić Bogdan



	Predsjednica konstatira da su nazočni svi članovi Vijeća, te otvara 15. sjednicu Vijeća Mjesnog odbora. 


USVAJANJE ZAPISNIKA

	Vijeće jednoglasno prihvaća tekst zapisnika 14. sjednice Vijeća MO Hrelić, održane 9.6.2022.

USVAJANJE DNEVNOG REDA

Na prijedlog predsjednice prijedlog Dnevnog reda se dopunjuje s sljedećom temom:
· Obnova crta postojećih parkirnih mjesta i pješačkih prelaza 
te Vijeće jednoglasno utvrđuje.

 DNEVNI RED:


1. Prijedlog Plana komunalnih aktivnosti  za Hrelić u 2023.godini – zaključak, donosi se
2. Zaključak o davanju mišljenja na prijedlog Odluke o izmjenama i dopunama Odluke o davanju u zakup i na drugo korištenje površina javne namjene – zaključak, donosi se
3. Obnova crta postojećih parkirnih mjesta i pješačkih prelaza – zaključak, donosi se
4. Pitanja, prijedlozi i obavijesti


Ad 1. 	Prijedlog Plana komunalnih aktivnosti  za Hrelić u 2023.godini

Na temelju potreba naselja, prikupljenih od strane vijećnika MO Hrelić u prethodnom periodu i ranijim zaključcima sjednica, vijećnici su donijeli listu potencijalnih komunalnih aktivnosti koje bi unaprijedile život građana MO Hrelić. Svjesni da nije sve moguće izvesti u jednoj godini, vijećnici su se složili oko duže liste koja može biti podloga i za kasnije godine, a označene su posebno one za koje se smatra da su od prioriteta za 2023. godinu. Prioriteti se tiču osiguravanja što sigurnijeg prolaska pješaka , a primarno djece, prema novoj školi u Jakuševcu, igrališta za djecu i parkirališnih kapaciteta. 
Neki od prijedloga opsegom prelaze PKA no nalaze se na listi zbog važnosti, a i mogućnosti da se barem dio potrebnih sredstava planira kroz PKA. S obzirom da se asfalterski program odvojeno planira od PKA, ali se često nadopunjuje, vijećnici su uskladili i listu trenutno poznatih potreba za asfaltiranjem u narednoj godini. 


Vijeće je  jednoglasno donijelo sljedeći

ZAKLJUČAK
Prijedlog Plana komunalnih aktivnosti  za Hrelić u 2023.godini

1. Na temelju potreba naselja, prikupljenih od strane vijećnika MO Hrelić u prethodnom periodu i ranijim zaključcima sjednica, vijećnici su donijeli listu potencijalnih komunalnih aktivnosti koje bi unaprijedile život građana MO Hrelić. Svjesni da nije sve moguće izvesti u jednoj godini, vijećnici su se složili oko duže liste koja može biti podloga i za kasnije godine, a označene su posebno one za koje se smatra da su od prioriteta za 2023. godinu. 
Neki od prijedloga opsegom prelaze PKA no nalaze se na listi zbog važnosti (označeni *), a i mogućnosti da se barem dio potrebnih sredstava planira kroz PKA. 

	OPIS PREDLOŽENE AKTIVNOSTI
	GODINA

	Izrada parkirališta u Brdarićevoj (po projektiranju iz 2022)
	2023

	Izrada nogostupa Hrelićka kod kbr. 78 , kod ulaza u Havidićevu 
	2023

	Izrada nogostupa na početku Hrelićke kod Sarajevske, obje strane, do postojećeg. 
	2023

	Proširenje parkirališta kod malog oktogona (6-7 parkirnih mjesta)
	2023

	Odvodnja uz kolnik Kramariće (maknuto iz plana za 2022)
	2023

	Uređenje pješake staze - spoj Havidićeva 2 i novog odvojka Kramarići (kod novih zgrada)
	2023

	Uređenje multifunkcijskog prostora kraj ul. Draganići - parking, dječji parkić, zelenilo - potreban otkup zemljišta
	2023

	Uređenje ulice Draganići u punom opsegu, uključujući odvodnju 
	*

	Uređenje starog sajmišta – izgradnja rekreacijskog parka prema postojećem projektu
	*

	Postavljanje novih stupova rasvjete umjesto starih drvenih u ulici Kramarići i Sv. Mateja s lijeve strane (nakon skretanja u naselje)
	

	Uređenje šetališta uz Kramarići i Matunovu - proširenje postojećeg nogostupa, sadnja drvoreda, ako je moguća i biciklistička staza
	

	Izrada nogostupa Ul. Dedovići od kbr. 6-20 (parna strana)
	

	Obnova kolnika i nogostupa Havidićeve ulice 
	

	Izgradnja Park&Ride centra kod Porina
	




2. S obzirom da se asfalterski program odvojeno planira od PKA, ali se često nadopunjuje, vijećnici su uskladili i listu trenutno poznatih potreba za asfaltiranjem u narednoj godini. 

	ASFALTERSKI PROGRAM

	Obnova kolničkog asfalta Brdarićeva od ulaska sa Sarajevske do Seisslove ulice




3. Ovaj Zaključak dostavlja se Vijeću Gradske četvrti Novi Zagreb – istok.



Ad 2. 	Zaključak o davanju mišljenja na prijedlog Odluke o izmjenama i dopunama Odluke o davanju u zakup i na drugo korištenje površina javne namjene – zaključak, donosi se

Vijeće je  jednoglasno donijelo sljedeći

ZAKLJUČAK
o davanju mišljenja na prijedlog Odluke o izmjenama i dopunama Odluke o davanju u zakup i na drugo korištenje površina javne namjene

1. Vijeće MO se slaže s prijedlogom Odluke o izmjenama i dopunama Odluke o davanju u zakup i na drugo korištenje površina javne namjene.

2. Ovaj Zaključak dostavlja se Vijeću Gradske četvrti Novi Zagreb – istok.



Ad 3. 	Obnova crta postojećih parkirnih mjesta i pješačkih prelaza – zaključak, donosi se

Vijeće je  jednoglasno donijelo sljedeći

ZAKLJUČAK
Obnova crta postojećih parkirnih mjesta i pješačkih prelaza

1. Na temelju uočenih potreba traži se od nadležnog Sektora za promet Gradskog ureda za obnovu, izgradnju, prostorno uređenje, graditeljstvo, komunalne poslove i promet, iscrtavanje postojećih pješačkih prelaza u MO Hrelić, te postojećih parkiranih mjesta kod ulice Gomboševa 26-36 (iza ugrade, Brdarićeva). 

2. Ovaj Zaključak dostavlja se Vijeću Gradske četvrti Novi Zagreb – istok.


[bookmark: _GoBack]

Ad 4. Pitanja, prijedlozi i obavijesti

· Vijećnici su primijetili i o teme obavijestili GČ Novi Zagreb -Istok da se ne zatvaraju svaki dan vrata preko noći na zgradi mjesnog odbora. To ugrožava sigurnost stvari i prostora te se očekuje da GČ hitno poduzme potrebne koraka kako bi se dogovorilo ponašanje svih stanara i kontroliralo zaključavanje zgrade van radnog vremena stanara. 
· Vijeće MO Hrelić je donijelo odluku da se tijekom ljeta dežurstva ne održavaju u prostorijama MO do 7.9.2022, već da se građani mogu javiti putem e-mail adrese ili pismom u poštanski sandučić (na adresi MO), te će se povratno vijećnici javiti i dogovoriti za individualni sastanak uživo ako je potrebno. Ovu obavijest će vijeće objaviti na oglasnim pločama. 

· Vijećnik Marinko Orešković je informirao vijeće da se povlači sa svoje vijećničke pozicije i prepušta je stranačkom kolegi/ci, po dogovoru sa strankom, Službeno imenovanje se očekuje od strane GČ do sljedeće sjednice. Kolegi vijeće zahvaljuje na suradnji u proteklih godinu dana. 


Dovršeno u 20:30 sati.

Zapisnik izradila: 
Miljenka Plazonić Bogdan


KLASA: 024-08/22-003/1453
URBROJ:  251-13-11-9-22-2
Zagreb, 05. srpnja 2022. 


							                    Predsjednica
						                       Vijeća Mjesnog odbora 
									Hrelić						
                                                                                            Miljenka Plazonić Bogdan





